 V okviru projekta **Unescova priložnost: STARA igra(ča) ZA NOVO veselje** si bodo otroci/učenci zamenjali igrače, igre ali športne pripomočke, ki so se jih že naveličali, a so še še vedno uporabni in zanimivi za koga drugega. Prav tako bodo spoznavali igre naših dedkov in babic in poskrbeli, da ne utonejo v pozabo. Projekt bo v šolskem letu 2022/2023 trajal od oktobra do maja. Nanj se lahko prijavite do vključno 3. oktobra 2022, in sicer na e-naslov unesco@oszrece.si. Dejavnosti v okviru projekta (zamenjava iger, igrač, športnih pripomočkov, spoznavanje in igranje iger) lahko v prostorih svojega zavoda izvedete kadar koli v času trajanja projekta, zaželeno pa je, da morda v mesecu oktobru, ko obeležujemo teden otroka, v božično-novoletnem času ali v tednu, ko praznujemo dan Zemlje (22. april). Najpozneje do 31. maja 2023 na navedeni e-naslov pošljite poročilo s primeri dobre prakse, v obliki fotoreportaže ...  V poročilo ne pozabite navesti natančnih podatkov o zavodu, vseh sodelujočih (mentorji in število sodelujočih otrok/učencev po triadah) ter povezave do spletnih strani, kjer si bo mogoče ogledati prispevke o tem, kako je potekala zamenjava iger, igrač in športnih pripomočkov oz. kako ste se družili ob igri na vaši šoli/v vrtcu. Vsi mentorji boste ob pravočasno poslanem poročilu o delu prejeli potrdilo o sodelovanju v projektu.

POMEMBNI DATUMI:

PRIJAVA: do 3. 10., in sicer na e-naslov unesco@oszrece.si

Najpozneje do 31. maja 2023 na navedeni e-naslov pošljite evalvacijsko poročilo o izvedbi projekta s podatki, ki jih boste navedli tudi ob prijavi (glej obrazec spodaj).

---------------------------------------------------------------------------

PRIJAVA K PROJEKTU

Podatki o zavodu (ime, naslov, telefon, E-naslov):

Mentor(ji) (ime in priimek):

Število sodelujočih otrok, starostna skupina (triada):